สัมพันธ์กับแฟนครั้งแรก แต่ไม่ได้มีการสอดใส่ เป็นการเอาอวัยวะเพศมาถูๆไถๆ กินยาคุมฉุกเฉินชนิด 1เม็ด กินไม่เกิน 6 ชม. หลังจากมีเพศสัมพันธ์ตั้งวันที่ 7 พ.ค แต่วันนี้วันที่ 19 พ.ค. แล้วประจำเดือนยังไม่มาเลย ประจำเดือนมาล่าสุด วันที่ 20 เมษาแบบนี้จะท้องไหมแต่ถามจากหลายๆที่เค้าก็บอกว่าถ้าจะท้องต้องเกิดจากการเอาอวัยวะสอดใส่เข้าไปในช่องคลอดโดยตรงตอนนี้ก็ยังกังวลอยู่ ควรทำอย่างไรดีอยากจะขอคำตอบจากคุณ
สวัสดีค่ะอาการประจำเดือนไม่มานั้นเป็นสิ่งที่พบได้บ่อยในผู้หญิง ส่วนสาเหตุที่ทำให้ประจำเดือนไม่มาหรือมาไม่สม่ำเสมอนั้น มีหลายอย่าง เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) การออกกำลังกายหนัก หรือความเครียด การใช้ยาคุมกำเนิดที่ไม่ถูกต้อง การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ ก็ทำให้ประจำเดือนมาไม่สม่ำเสมอได้ นอกจากนี้ยังอาจเกิดจาก การทำงานของไทรอยด์ผิดปกติ เป็นต้นโดยทั่วไป จะไม่เกิดการตั้งครรภ์หากไม่ได้มีการสอดใส่แนะนำว่า หากรออีกสักระยะแล้วประจำเดือนยังไม่มา ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ